Η Λένα Χίντι, η διάσημη «Σέρσεϊ Λάνιστερ» του Game of Thrones, επισκέφθηκε την Μόρια της Λέσβου, από όπου κατήγγειλε δημοσίως τις «αδιανόητα απάνθρωπες» συνθήκες διαβίωσης» για τους πρόσφυγες.

Η γνωστή ηθοποιός και ακτιβίστρια της οργάνωσης IRC (Διεθνής Επιτροπή Διάσωσης) δημοσίευσε ένα βίντεο στο Instagram, όπου μιλάει για το «στρατόπεδο προσφύγων» με τις «αδιανόητα απάνθρωπες» συνθήκες και τους κατά πολύ υπεράριθμους πρόσφυγες, ζητώντας στους θαυμαστές της να ενισχύσουν την οργάνωση.

Η Λένα Χίντι αναφέρει επίσης πως το συγκεκριμένο κέντρο υποδοχής είναι ανεπαρκώς εξοπλισμένο για να φροντίσει ανθρώπινα τους ανθρώπους που υποφέρουν καθώς και για κρούσματα κακοποίησης και σεξουαλικής κακοποίησης σε άνδρες, γυναίκες και παιδιά, καθώς και για τις επιπτώσεις των συνθηκών διαβίωσης στην ψυχική υγεία τους.





Ωστόσο η ηθοποιός σχολιάζει πως εκεί συνάντησε πολλούς ανθρώπους που την ενέπνευσαν ιδιαίτερα.









Αυτή είναι η δεύτερη φορά που η Λένα Χίντι επισκέπτεται την Ελλάδα με αφορμή το προσφυγικό, καθώς το καλοκαίρι του 2016 είχε πάει στον καταυλισμό προσφύγων στο Καρά Τεπέ. Τότε, όπως λέει, δεν της είχε επιτραπεί η είσοδος στη Μόρια και η ίδια δεν μπορεί να φανταστεί πόσο χειρότερα ήταν τα πράγματα.

Δείτε το βίντεο: